b'\n_START_ARTICLE_\nApertium\n_START_PARAGRAPH_\nApertium je platforma za ra\xc4\x8dunalni\xc5\xa1ko prevajanje, razvita s podporo \xc5\xa1panske vlade ter Univerze v Alicanteju. Platforma je odprtokodna in izdana pod licenco GNU GPL._NEWLINE_Apertium je nastal kot eden izmed pogonov za ra\xc4\x8dunalni\xc5\xa1ko prevajanje v projektu OpenTrad. Sprva je bil namenjen prevajanju med sorodnimi jeziki, njegove zmo\xc5\xbenosti pa so se medtem raz\xc5\xa1irile tudi na bolj oddaljene jezikovne pare. Za izdelavo novega prevajalnega sistema je potrebno pripraviti jezikoslovne podatke (slovarje, pravila) v dobro definirani XML obliki._NEWLINE_Jezikoslovni podatki, ki so \xc5\xbee razviti za Apertium, podpirajo romanske jezike v \xc5\xa0paniji (kastilj\xc5\xa1\xc4\x8dino, katalon\xc5\xa1\xc4\x8dino in galicij\xc5\xa1ino), ter angle\xc5\xa1\xc4\x8dino, portugal\xc5\xa1\xc4\x8dino, franco\xc5\xa1\xc4\x8dino, romun\xc5\xa1\xc4\x8dino in oksitan\xc5\xa1\xc4\x8dino._NEWLINE_Apertium je ra\xc4\x8dunalni\xc5\xa1ki prevajalski sistem s plitvim prenosom, ki uporablja kon\xc4\x8dni pretvornik za vse svoje leksikolo\xc5\xa1ke transformacije in skriti model Markova za ozna\xc4\x8devanje izgovorjave oz. ugotavljanje besednih vrst.'